Un bus ha quedat atrapat per les fortes pluges a Castelldefels (@CastefaMeteo)

Nit de tempestes i aiguats a bona part del territori. Activat el pla Inuncat en fase d'alerta al Garraf i al Baix Penedès, per les fortes pluges d'aquesta matinada. Tot i així, els ruixats van de baixa i no s'espera més tempestes fortes.

També al Baix Llobregat hi ha plogut amb ganes. Els bombers han fet 179 sortides, la majoria per inundacions.

Les trombes d'aigua han deixat imatges com aquesta de Vilanova i la Geltrú, on es pot veure el passeig Marítim molt enfangat i amb palmeres a terra. Hi han caigut 46 litres per metre quadrat i les pedres que queien tenien la mida d'una pilota de golf.

(@vinga)

Hi ha hagut cops de vent de gairebé 100 quilòmetres per hora. A Vilanova i la Geltrú la tempesta ha causat desperfectes importants i hi ha problemes per circular en molts carrers. A la zona del Passeig del Carme, la plaça del Consolat de Mar i la Ronda de la Mar Mediterrània, hi ha hagut caiguda d'arbres i branques que han causat danys en edificis, vehicles i mobiliari urbà. En total, es calcula que han caigut més d'un centenar d'arbres.

L'alcalde accidental de Vilanova i la Geltrú, Jordi Medina, ha confirmat també que els accessos al port continuen tallats per poder arreglar els desperfectes causats per la tempesta en la teulada d'un dels magatzems.

@ajuntamentvng aqui teniu el acces del port tallat. No hem pogut anar a treballar. S ha enssorrat la nau b tot el sostre. pic.twitter.com/hhXOuV7nAt  @alexestibador76 (@alexestibador71) August 12, 2019

La tempesta també ha inundat els passos sota les vies del tren. Dos ja s'han reobert i els bombers treballen per treure l'aigua de tres més. Només a Vilanova, s'han fet 88 trucades al telèfon d'emergències 112.

A Cunit hi han descarregat 57 litres en només 30 minuts. A Sant Pere de Ribes n'hi han caigut 41, i a Sitges fins i tot hi ha pedregat. Són tempestes de forta intensitat i acompanyades de molts llamps i trons.

Tormenta en Sitges pic.twitter.com/fGuimmCEbs  MIGUEL ANGEL DIAZ (@miandial) August 12, 2019

El servei d'emergències de Protecció Civil ha actuat en 432 incidències relacionades amb la pluja. També hi ha hagut afectacions en la circulació de trens entre Vilanova i Sant Vicenç de Calders. La circulació a la via 1 ha quedat restablerta a dos quarts de vuit del matí.

Fins a les 10h, el telèfon @112 ha rebut 432 trucades per 313 incidències a causa de les pluges. La majoria s'han fet des de la comarca del Garraf (178), des del municipi de Vilanova i la Geltrú (131).



Alerta #INUNCAT #ProteccioCivil pic.twitter.com/MZXWKLfsFW  Protecció civil (@emergenciescat) August 12, 2019

(@vinga)

Cap a les 4 de la matinada hi ha hagut a l'àrea de Barcelona una forta tronada, que ha despertat molta gent amb un cert sobresalt, pel tremolor que ha provocat. A l'aeroport del Prat hi han caigut 53 litres per metre quadrat. La intensitat de la pluja ha provocat una filtració d'aigua a la Terminal 1.

Nit de tempestes Terminal 1 de l'aeroport del Prat 📹 Guillem Izquierdo ⛈ Més fotos i vídeos al apartat del Temps en Imatges del portal d'@eltempsTV3 ➡ https://t.co/H8gxrfbO4s #324eltemps @alcantara_alb @jjanue pic.twitter.com/mzGCUrceza  El temps (@eltempsTV3) August 12, 2019

Les fortes pluges han provocat problemes de trànsit a les comarques afectades. A Castelldefels, un autobús ha quedat atrapat per la tempesta a les cinc de la matinada. Els 10 passatgers que hi viatjaven n'han sortit il·lesos.

A més, una quarantena de caravanes han cremat en un pàrquing a Ventalló, a l'Alt Empordà, a tocar de la carretera C-31, a causa d'un llamp. Sis dotacions de bombers s'han desplaçat fins al lloc dels fets després de rebre un avís sobre les sis del matí i han extingit el foc.

(Foto: ACN)

Els llamps han estat els protagonistes en moltes contrades. A tot Catalunya han caigut més de 10.000 descàrregues elèctriques durant aquesta matinada.

(Foto Joan Bové - El Catllar)

(Foto Glòria Escuín - Vic)

(Foto Jacint Garrigolas - Santa Pau)